Trombofili

Trombofili eller hyperkoagulabilitet er en medfødt eller tilegnet tendens til å danne blodpropper (tromboser). I medisinsk terminologi beskrives tilstanden ofte som en protrombotisk eller hyperkoagulabel tilstand 

Blodproppene sitter ofte i blodårene (venene) i bena, som er de karene som fører blodet tilbake til hjertet. Man skiller mellom de overfladiske blodårene, som kan føles og ses under huden, og de dype blodårene, som er dekket av muskler og annet vev. 

Blodproppene medfører en betennelsesreaksjon og kalles derfor også for årebetennelse. Hvis de dype blodårene rammes, er det risiko for at blodproppen river seg løs (emboliserer) og setter seg fast i lungene (lungeemboli). I de fleste tilfeller er det mulig med medisinsk behandling for å forebygge og behandle blodproppene.

Kategori:Sykdommer i blod og bloddannende organer og visse tilstander som angår immunsystemet